CELEX: 62013CN0057
Language: el
Date: 2013-02-04 00:00:00
Title: Υπόθεση C-57/13: Αίτηση για την έκδοση προδικαστικής αποφάσεως, την οποία υπέβαλε το Tribunal Central Administrativo Norte (Πορτογαλία) στις 4 Φεβρουαρίου 2013 — Marina da Conceição Pacheco Almeida κατά Fundo de Garantia Salarial, IP, Instituto da Segurança Social, IP

13.4.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 108/17
            
         Αίτηση για την έκδοση προδικαστικής αποφάσεως, την οποία υπέβαλε το Tribunal Central Administrativo Norte (Πορτογαλία) στις 4 Φεβρουαρίου 2013 — Marina da Conceição Pacheco Almeida κατά Fundo de Garantia Salarial, IP, Instituto da Segurança Social, IP
   (Υπόθεση C-57/13)
   2013/C 108/35
   Γλώσσα διαδικασίας: η πορτογαλική
   
      Αιτούν δικαστήριο
   
   Tribunal Central Administrativo Norte
   
      Διάδικοι στην υπόθεση της κύριας δίκης
   
   
      Εκκαλούσα: Marina da Conceição Pacheco Almeida
   
      Εφεσίβλητοι: Fundo de Garantia Salarial, IP, Instituto da Segurança Social, IP
   
      Προδικαστικά ερωτήματα
   
   Έχει το δίκαιο της Ένωσης, στο συγκεκριμένο πλαίσιο της εγγυήσεως των μισθολογικών απαιτήσεων λόγω αφερεγγυότητας του εργοδότη –ειδικότερα δε τα άρθρα 4 και 10 της οδηγίας 80/987/ΕΟΚ (1) την έννοια ότι αντίκειται προς αυτό διάταξη του εθνικού δικαίου που εγγυάται μόνον τις γεγενημένες, κατά το διάστημα των έξι μηνών που προηγούνται της κινήσεως της διαδικασίας αφερεγγυότητας κατά του εργοδότη, απαιτήσεις, ακόμα και στην περίπτωση κατά την οποία οι εργαζόμενοι έχουν ασκήσει αγωγή κατά του εργοδότη ενώπιον του Tribunal do Trabalho [δικαστηρίου εργατικών διαφορών] ζητώντας να προσδιοριστεί το ύψος της οφειλής και να επιτραπεί η είσπραξή της κατά τη διαδικασία της αναγκαστικής εκτελέσεως;
   
      (1)  Οδηγία 80/987/ΕΟΚ του Συμβουλίου, της 20ής Οκτωβρίου 1980, περί προσεγγίσεως των νομοθεσιών των κρατών μελών σχετικά με την προστασία των μισθωτών σε περίπτωση αφερεγγυότητος του εργοδότη (ΕΕ ειδ. έκδ. 05/004, σ. 35).